
Globalismul: unde dai și unde (nu) crapă!... 


Data: 20 martie 2024 


Globalismul este din ce în ce mai profitabil Chinei şi Rusiei şi din ce în ce mai dăunător Europei, în special Germaniei. Taxele vamale de 
„decuplare” impuse Chinei şi sancţiunile economice impuse Rusiei sunt uşor evitate prin exporturile în ţările mari ale Sudului global, cum 
ar fi Mexic, Brazilia sau Indonezia. Produsele şi semifabricatele chinezeşti şi resursele ruseşti sunt re-exportate în Vest în baza unor 
acorduri bi sau multilaterale de facilitare a comerțului, ca şi când ar fi bunuri din acele ţări. Cam cum se întâmplă cu produsele agricole 


din Ucraina şi Rusia, exportate în Austria sau Ungaria şi re-exportate ca produse indigene în România, Polonia, Germania etc. Chiar mai 


mult decât atât, China cucereşte economic ţările vest-africane, susținută militar fiind de Rusia. Este motivul 
pentru care Macron este atât de agitat să trimită trupe NATO în Ucraina — a pierdut coloniile africane, a pierdut 


rezervorul de resurse aproape gratis culese din colonii. 


Dacă credeţi că asta nu are consecinţe, mai gândiţi-vă. Reevaluarea în sens descrescător a valorii imobilelor 


rezidenţiale falimentează dezvoltatorii şi marii proprietari care dau aceste imobile în chirie. Curând şi băncile şi 


asigurătorii. De exemplu, Vonovia, cel mai mare proprietar de case din Germani, care are în proprietate 440 de 


mii de apartamente (deci 440 de mii de familii chiriaşe...) a anunţat o pierdere de 6,7 mod euro. Faliment curat. 


În plus, globalizarea mai face şi altfel de belele europenilor. De exemplu, Bayer, cea mai mare, cea mai poluantă şi cea mai ţinută în braţe 
de autorităţi întreprindere Big Pharma din Europa, fiică în linie directă a concernului I. G. Farben (cel cu Zyklon B, gazul de la Auschwitz, 
Dachau şi Birkenau), este în faliment virtual după ce tocmai a plătit o despăgubire de 2,3 mld euro unor reclamanţi americani, care au 
probat în faţa unui tribunal din San Francisco faptul că au făcut cancer de la utilizarea unui erbicid, Round Up pe numele său. Mai sunt 
pe rol câteva zeci de mii de astfel de procese. Daunele cerute sunt cifrate la minim zece mld euro. De unde această consecinţă? Bayer a 
cumpărat, în 2018, Monsanto, compania americană de biotehnologie intitulată, în ultimii ani, the Most Evil Company in the World. Bayer 
a dat 67 de mld euro pe Monsanto - a fost, de departe, cea mai proastă afacere a mileniului. Azi, când discutăm, Bayer are de înfruntat 
procese colective şi acasă la ea, dar reclamanţii sunt propriii acţionari (inclusiv fondurile de pensii şi giga-fondurile Black Rock şi 
Vanguard), care sunt furioşi că pierd bani în acele procese americane. Sarcastic, în Europa nu prea sunt procese de daune ale clienţilor 
care au făcut cancer de la erbicidul Monsanto. Ce să vezi, autoritatea pseudo-ştiinţifico — birocratică europeană în domeniu a decis că 
erbicidul Monsanto e ochei, nu are risc de cancer, aşa cum plantele modificate genetic sunt ochei şi pot fi utilizate în consumul animal sau 
uman. Nici astea nu provoacă apariţia unei urechi suplimentare, a solzilor de godzilla sau a ochilor de pisică şi nici nu sunt cancerigene. 
Cum s-a întâmplat asta? Nu doar cu prostie cruntă, ci şi cu trafic de influenţă, comerţ cu indulgenţe şi conflicte de interese (cei care au dat 


autorizaţia fie au fost, fie vor fi şefi cinic plătiţi la Bayer, Pfizer, Du Pont, Microsoft, Goldman Sachs etc., după principiul uşii rotative). 


Lumea noastră se cam prăbuşeşte din cauza acestor prostocraţi şi indivizi corupți, fără scrupule, care vor stabilitate şi dau vina pe 
extremişti. Ce priorităţi au birocraţii de la Bruxelles? Studiile de gen, anularea culturii şi a istoriei, net zero, războiul sustenabil, anti- 
depresivele, identitatea digitală, lumile virtuale, carnea artificială, hrana din şi cu insecte... O grămadă de urgenţe şi necesităţi stringente 
fără de care omul nou-normal, omul nou de tip comunist & nazist & comasat nu mai poate trăi... Ştiţi care este ironia? Că îi veţi vota pe 
prostocraţi şi corupți în continuare. Pentru stabilitate şi de frica extremiştilor”. Doar nu o să vă lipsiţi acum de eroii din linia întâi care v- 
au ucis visele, v-au furat patru ani din viaţă, v-au burduşit cu anti-depresive copiii şi v-au luat apa caldă, mâncarea naturală şi 
normalitatea şi pacea. 

Românii? Enigmă sau miracol?! 
(Ion-Aurel Pop) 

